**Dean Braxton**

Miután Dean Braxton beért a kórházba, szívverése egy óra 45 perc hosszáig megállt. Mialatt a kardiológusok újraélesztésén próbálkoztak, Dean Isten tróntermében találta magát, ahol szemtől szembe találkozott Jézus Krisztussal. Amit Dean-nek tanított a Mennyben, most át akarja adni neked!

**SID**: Helló, Sid Roth vagyok. Üdvözöllek világomban, ahol természetes a természetfeletti. De ez? Több a soknál! Dean és Marilyn Braxton. Dean, azt mondod, hogy a szíved megállt és egy óra és 45 percen keresztül nem vert, és most velem beszélsz, mint egy normális elmeállapotú ember?

***DEAN****: Igen, én vagyok. Igen, az vagyok.*

**SID**: Oké. Had vigyelek egy kicsit vissza, 2006. május 4-én csak a saját dolgod tartod szem előtt. Milyen fajta munkát végzel?

***DEAN****: Nos, abban az időben a Fiatalkorú Igazságszolgáltatási osztály részlegének felügyelője voltam ott Seattle-ben, King County közelében, két különleges bíróságot felügyeltem. Az egyiket Drog-bíróságnak, a másikat kezelő bíróságnak hívták, és a fiatalkorúak igazságszolgáltatási rendszerében dolgoztam. Tehát ezt csináltam abban az időben.*

**SID:** Mi történt veled azon a napon?

***DEAN****: Nos, azon a napon reggel korán felébredtem, és fájdalmat éreztem a jobb oldalamon. Azt már tudtam, hogy vesekövem volt, mivel a múltban is volt már, négy évvel korábban, és elindultam dolgozni, mivel úgy gondoltam, amikor munkába állok, könnyebben elviselem és átmegy rajtam, ahogy ez korábban is történt. De munkába menet ezúttal nem lett jobb, úgy tűnt, hogy valójában sokkal rosszabb lett. Úgy döntöttem jobb, ha az emberek tudják a munkahelyemen, hogy tudják, miért kell hazamennem. Azt hittem, ha hazamegyek, majd csak túlleszek rajta. De mivel csak rosszabb lett, végül úgy döntöttem, bemegyek a sürgősségire vagy a helyi kórházba. Azt mondtam az orvosoknak, szerintem vesekövem van. Azon a napon valamilyen oknál fogva nem tudom megmondani miért, de senki más nem volt a sürgősségin. Ezt önmagában is már csodának tekintettem. Visszavittek a hátsó kórterembe, adtak gyógyszereket és én felhívtam a feleségem.*

**SID**: Marilyn, te egészségügyben dolgozol, legalább 34 éve egészségügyi szakember vagy.

***MARILYN****: Igen.*

**SID**: Szóval érted, mi történik ilyenkor a kórházban, döntést hoznak afelől, hogy szabadítsák meg a beteget a vesekövektől.

***MARILYN****: Igen. Veszik a gépet, amivel belső lökéshullámokat produkálva, a köveket szétzúzzák olyan kicsire, hogy azok a vizelettel távozhassanak.*

**SID:** Megtörtént tehát nála is ez az eljárás, szétzúzták a vesekövét, azonban akkor derült ki, hogy fertőzés keletkezett. Mit jelent ez?

***MARILYN****: Ez azt jelenti, hogy a vesekövekkel együtt a fertőzés nagyon rossz. A vesekövek köré épül, és ezért számos különböző antibiotikumos kezelésen kellett részt vennie.*

**SID**: Rájöttél, milyen súlyos ez, hogy életveszélyes volt?

***MARILYN****: Nem tudtam mennyire komoly, egyáltalán nem, mert végül 13 napot töltött a kórházban, kilencet ezek közül az intenzív osztályon.*

**SID**: Mesélj arról, mikor már elmentél a kórházból, amikor az orvos, a sebész felhívott a mobilodon. Mit mondott?

***MARILYN****: Nos, kimentem a kórteremből és elhatároztam, hogy hazamegyek és hozok valamit éjszakára, hogy bent maradhassak vele egész éjjel. És amikor nem több mint két háztömbnyire jártam a kórháztól autóval, az orvos felhívott telefonon, és azt mondta: "Marilyn, a férje szíve megállt és most, ahogy beszélünk, épp újraélesztést végeznek rajta.”*

**SID**: Had vigyelek vissza arra a pillanatra.

***MARILYN****: Rendben.*

**SID**: Az orvos leteszi a telefont. Mit csinálsz? Most már tudod, milyen súlyos a helyzet.

***MARILYN****: Igen. Most már tudom, milyen súlyos. És tudod mit, Sid? Azt hiszem, Isten műve volt, hogy tele voltam hittel. Folytattam a haza utat. Nem fordultam vissza az autómmal, hanem hazamentem. De felhívtam a fiamat és a lányomat, mindketten távol voltak a főiskolán, és felhívtam a barátainkat, és kértem mindenkit, hogy imádkozzanak. Csak imádkozzanak. És ahogy a házunkhoz értem, egy fiatal hölgy felvett, egy igazán jó barátunk, és együtt mentünk vissza a kórházba. Jó ideig nem engedtek be Dean-hez, mert még mindig azon dolgoztak, hogy visszatérjen belé az élet.*

**SID**: Nos, amikor visszatért belé az élet, egyébként tudod, mi ez az egész itt?

***MARILYN****: Ó, igen. Ezek orvosi feljegyzések és okiratok.*

**SID**: Hány betegséget vagy rendellenességet állapítottak meg nála, amikor életre kelt? Valami 29-et a jegyzetek alapján.

***MARILYN:*** *Huszonkilenc, igen.*

**SID:** És itt van az orvosi igazolás minderről. Amit azonban tudni szeretnék, hogy mi történt veled, amikor meghaltál? Mindannyian tudni akarjuk. Mi történt?

***DEAN****: Nos Sid, tudod, mivel elfogadtam Jézus Krisztust Messiásként az életembe, és újjászületett keresztény vagyok, ott voltam, ahol az Atya és Jézus van.*

**SID**: Nem, nem, nem. De hogy kerültél oda? Ott fekszel és halott, halott vagy. Megpróbálnak visszahozni az életbe. Mi az első dolog, amire emlékszel?

***DEAN****: Az első emlékem, hogy olyan gyorsan és sebesen száguldottam oda, ahol Jézus és az Atya vannak, amilyen gyorsan csak lehet. Az emberek megkérdezik néha, milyen gyorsan érünk át a túlvilágra, és olyankor mindig visszaviszem őket arra, amit a Biblia mond 2Kor.5:8 az angol szerint "A testtől távol lenni azt jelenti: az Atya jelenlétében tartózkodni", Krisztus jelenlétében lenni. Olyan gyorsan haladtam, hogy mielőtt pislognál egyet, én már ott voltam. Egy pillantás az egész, ennyire gyorsan megy. Ez az első emlékem. A másik, hogy mialatt haladtam előre, imák mentek el mellettem. Azoknak az embereknek az imái, akik értem és másokért imádkoztak. Had mondjam el neked, ha imádkoztál értem azon a napon, akkor az imáid elhaladtak mellettem abban a pillanatban.*

**SID**: Csak kíváncsiságból, nagyobb elismeréssel gondolsz azóta az imádkozásra?

***DEAN****: Ó igen.*

**SID**: Látom magam előtt, ahogy az emberek imái csak úgy huss, elhaladtak melletted és feljutottak?

***DEAN****: És ne felejtsd, ÉN milyen gyorsan haladtam…*

**SID**: Ez elég gyors…

***DEAN****: Te csak egyet pislogtál és én már az Úr jelenlétében voltam, mégis az emberek imái, amiket imádkoztak értem és másokért, és ezt mindig hozzáteszem, mert akarom, hogy az emberek tudják, hogy nem csupán az értem szóló imák voltak ezek, hanem azokat az imákat is láttam, melyek erről a bolygóról mentek ki másokért, úgy láttam, mintha egyhelyben álltam volna.*

**SID**: Csak kíváncsiságból, nyilván a feleséged és a családod is imádkozott érted. Tudtad ezt akkor? Láttad?

***DEAN****: Tudtam, hogy imádkoznak értem, mert azokból az imákból, amelyek mellettem elhaladtak, szó szerint tudtam, miket imádkoznak. Tudod, szó szerint tudtam, hogy mit imádkoznak. A feleségem például azt imádkozta, hogy ne csupán meggyógyuljak, hanem hogy visszajöjjek az életbe. Kimondta, hogy élni fogok és nem fogok meghalni. Ez volt az ő imája. És ez volt a gyermekeim imája is. És ez volt a családtagok imája is. De voltak olyan mellettem elhaladó imák is, amelyeket emberek imádkozták az ő szeretteikért. Hasonlókat imádkoztak ők is, hogy gyógyulás történjen, vagy a helyzet megváltozzon. De azok az imák, amik igazán meghatottak azok voltak, amikor emberek azért imádkoztak szeretteikért, hogy megismerjék Jézust, mint a Messiást, mint Urukat és Megváltójukat.*

**SID**: Tudod, az egyik dolog, amit a könyved tett velem, hogy megértem, hogy működnek a dolgok a Mennyből a Földre nézve és amit Isten vár tőlünk, hogy itt tegyünk, az sokkal jobb, ahogy ennek a könyvnek olvasásából ez kiderült számomra. Ne menjetek el, hiszen fantasztikus átélésekről fogunk hallani. Például, Dean megdöbbent azon, ki NEM volt a Mennyben és ki VOLT ott a Mennyben… Ne menjetek el.

**SID**: Helló. Sid Roth vagyok Dean Braxtonnal. Dean, te halott, halott, halott vagy egy órán és 45 percen át. Azonnal elhagytad a tested, mert ismered az Urat, és ott találod magad a Mennyben. Ki volt az első ember, akit a Mennyországban láttál?

***DEAN****: Nos, amikor először odaértem, Jézus lábainál voltam, és emlékszem, ahogy ránéztem és az alábbiakat mondtam neki Sid: "Te ezt értem tetted?" És akkor csak annyit tudtam mondani: "Köszönöm, köszönöm, köszönöm, köszönöm, köszönöm." Mert abban a pillanatban igazán rájöttem és megértettem, hogy az egyetlen ok, amiért ott voltam, amiatt volt, amit Jézus Krisztus tett. Nem azért volt, amit ÉN tettem, hanem amit Ő tett. És akkor fedeztem fel, hogy az életemben végzett munkám, még az a munkám is, amit most végzek, az Ő maga, aki rajtam keresztül dolgozik. Tehát nem tudtam még a világi munkámat sem magamnak tulajdonítani. Csak annyit tudtam mondani, hogy "Köszönöm, köszönöm, köszönöm, köszönöm”. Amikor emberek megkérdeznek, el szoktam mondani: a testem nem volt ott, de a lelkem és a szellemem ott volt és a teljes lényem Őt dicsérte. Ha nem nyitottam volna ki a szám és nem dicsértem volna, minden más dicsérte volna Őt. Nem bírtam abbahagyni a hálaadást Felé.*

**SID**: Milyen volt a szeme?

***DEAN****: Ó, a szeme, tudod épp olyan, mint amit a Bibliában olvasunk, a tűz pirosas színeiben játszik és*

*különböző színekben. De ami magával ragadt engem a szemével kapcsolatban az volt, hogy szó szerint láttam abban az irántam érzett szeretetét. Mintha én lettem volna az egyetlen teremtménye, akit szeretett, tudva, hogy szeret mindenki mást is, tudva, hogy szeret téged és mindenki mást is ezen a bolygón, mégis megértettem, hogy az Ő szemében, úgy néz rám és úgy szeret engem, mintha én lennék az egyetlen teremtménye, akit szeret. Az embereknek igazán meg kell érteniük. Sokszor nem értjük a szeretetének mélységét, melyet irántunk érez.*

**SID**: Ez egy másfajta szeretet, egy sokkal mélyebb szeretet.

***DEAN****: Igen, ez egy másfajta szeretet. Ez csakis számomra lett megalkotva. A számodra szóló szeretet pedig csakis neked lett teremtve. Nem vagyok képes elvenni szeretetét, mellyel feléd van, de te sem veheted el szeretetét, mellyel irántam van. Az Ő szeretete, mellyel feléd van, értsd ezt meg Sid, szó szerint számodra lett megalkotva!*

**SID**: Mesélj arról, amikor csak szemlélted valamilyen testrészét, mint például a lábait.

***DEAN****: Ó, amikor a lábára néztem, amikor erről a szeretetről beszélek, amit csakis számomra teremtett, és miattam - nekem jött létre, és ha semmi mást nem láthattam volna csupán a lábait… A Jelenések könyvében olvashatunk lábairól, úgy néz ki, mint a sárgaréz, ténylegesen úgy ragyog, mint a sárgaréz. Még mindig ott vannak lábain a szegek helyei. De nem is ez fogott meg legjobban lábaival kapcsolatban, hanem az, hogy a lábai szeretettek engem. És mit értek ezalatt? Ha nem néztem és nem láttam volna semmilyen más részét, csak a lábait, megtapasztalhattam volna irántam érzett szeretetének teljességét lábain keresztül. Ugyanez történt a kezeivel. Ugyanaz az egész testével. Bármilyen testrészére néztem, a hajára, a fején lévő koronára, minden, amire néztem, szó szerint azt kiáltotta, mennyire szeret engem! Mintha én lettem volna az egyetlen teremtmény, akit szeret, tudva, hogy Ő szeret mindenki mást is, de az a teremtő szeretete, amit csak nekem teremtett, olyan módon jött át rajta, hogy úgy tűnt, mintha szó szerint én magam is ezzé a szeretetté kezdenék válni, ahogy engem nézett… Valaki egyszer megkérdezte: "Szükséged volt ételre?" Nem. Ahogy megkaptam és befogadtam ezt a szeretetet, beteljesedtem minden lehetséges módon, ahogy csak el lehet képzelni, még abban az értelemben is, hogy nem voltam éhes. Nem volt szükségem semmire. Ez sokkal jobban megelégített, mint ahogy bármikor is képes lennék ezt elmagyarázni.*

**SID**: Láttál olyan szeretteidet, akik meghaltak és a Mennybe kerültek.

***DEAN****: Igen.*

**SID:** Ki volt az első szeretted, akit láttál?

***DEAN****: Az első, akit láttam, Mary nagymamám volt, és el kell, hogy mondjam, mielőtt ez velem megtörtént, nem gondoltam, hogy az Úr számára olyan fontos lenne, hogy tényleg lásd ott a családtagjaidat. De amikor odaértem, Jézus olyan 10-11 óra irányban állt balra tőlem, a másik oldalán viszont ott állt Mary nagymamám. Nem csupán ő volt ott, hanem más olyan családtagjaim is, akik elfogadták Jézus Krisztust Messiásuknak, Uruknak és Megváltójuknak. Ők is ott voltak. És ez óriási volt, hiszen nem csak olyanok voltak ott, akiket ismertem, hanem egyik generáció a másik után, egyik nemzedék a másik után, azok, akik elfogadták Jézus Krisztust úgy, mint Úr és Megváltó, akik segítettek abban, hogy ez az ember, aki én vagyok itt ezen a bolygón, azzá váljak, akivé lettem, hogy ott találkozhassam majd velük a Mennyben. Azt szoktam mondani az embereknek, hogy ott lesz a legnagyobb nagycsaládos összejövetel, amit valaha is gondolnánk.*

**SID**: Mit mondott neked a nagymamád?

***DEAN****: Nagyanyám mondott nekem valamit. Igazából két dolgot is. Az egyik, amit szeretett volna ha tudok, és valójában Jézus is ugyanezt mondta, hogy ez a földi lét nem az otthonom, hogy itt csak átutazóban vagyok. Ez az egyik olyan dolog, amit Jézus Krisztus nagyon szeretne, hogy az emberek megértsék, amikor beszélek velük. Csak átutazóban vagy itt, de nem maradsz itt ezen a bolygón. A másik dolog, amit nagymamám mondott nekem, ami igazán nagy hatással volt rám, amikor Jézus mondta, hogy mennem kell, azt mondta nagymamám: "Hozz ide magaddal annyi embert, amennyit csak tudsz". És én azzal a megértéssel tértem vissza, hogy mennyire fontos a család Istennek! És úgy tűnt, mintha ezt már tudnom kellett volna eddig is, de tudod, amikor elfogadtam Jézus Krisztust, mint Urat és Megváltót, én voltam az első keresztény a családomban. A közvetlen családom többi tagja, a három fitestvérem, apám és anyám, nem ismerték Jézus Krisztust, amikor én megtértem. Tíz évvel később anyám elfogadta Jézus Krisztust. Tehát csak én és ő voltunk keresztények abban az időben. A többiek nem. És itt vagyok, elkülönítettem magam, nem csak szellemi vagy fizikai értelemben, hanem Seattle-be is költöztem, ők pedig mindannyian Kaliforniában éltek, és nagyon keveset találkoztam velük. És itt van a nagymamám, aki azt mondja nekem: "Hozz ide magaddal annyi embert, amennyit csak tudsz". És akkor egy megújult megértést kaptam erről és úgy tértem vissza, hogy meg kell győződnöm afelől, hogy a családtagjaim tudnak Jézus Krisztusról.*

**SID**: Mennyire fontos a család Istennek?

***DEAN****: Ó, nagyon fontos, még akkor is, ha mi nem így tekintünk erre. De épp ezért támadja az ördög ennyire a családot és próbálja a családot szétszakítani. Ha a zsidó családokat vesszük például alapul, és ezt azért hozom most fel, mert úgy gondolom, hogy olyan szorosan kapcsolódik ez a zsidó családokhoz - az, hogyan tartják fenn a vérvonalat. Ahogy a zsidó nép megpróbálta tisztán tartani a vérvonalat, megértették, mennyire fontos a család Istennek. Mi eltávolodtunk ettől, mindazonáltal Isten ugyanazt mondja mindazoknak, akik megtérnek és megismerik Őt Úrnak és Megváltónak: "A családod annyira fontos számomra, hogy szó szerint azt akarom, hogy menj vissza hozzájuk és bizonyosodj meg arról, hogy tudják, ki vagyok!” Teljesen hiszem, hogy mindnyájan, akik újjászülettünk, ha csupán a saját családunkhoz elmennénk, hogy elérhessük őket Isten számára, több ember felé szolgálnánk és evangelizálnánk, mint gondolnánk.*

**SID**: Sikerült több családtagod is elérni, mióta visszatértél?

***DEAN****: Ó igen, igen. Elmentem fitestvéreimhez is, apám megismerte Jézus Krisztust körülbelül egy évvel ezelőtt. Mostmár 78 éves, jó apa és mostmár elkötelezte magát és hívővé vált. Tudod, mennyi örömöt okoz ez nekem?*

**SID**: De mennyi örömöt okoz az Úr?

***DEAN:*** *Mennyi örömet okoz az Úr? Ott voltam, amikor emberek újjászülettek. Ott voltam, amikor emberek behívták a Messiás Jézus Krisztust, hogy legyen Úr az életükben.*

**SID**: Mi történik a Mennyben, amikor látsz valakit újjászületni a földön?

***DEAN****: Amikor ott voltam, az történt, hogy szó szerint a nevüket kiabálták a Menny egyik végéből a másikba.*

**SID**: Ó, nem tettem fel még a legfontosabb kérdést. Teljesen lesokkolta őt az, hogy kit látott a Mennyben és kit NEM látott ott. A szünet után itt folytatjuk.

**SID**: Helló. Sid Roth vagyok Dean Braxtonnal. Ez annyira lenyűgöző. Dean meghalt. A szívverése szó szerint egy óra és 45 percre leállt, és ő felment a Mennybe. És az egyik dolog, amit mondtál, hogy megdöbbentél azon, ki volt ott, és ki NEM volt ott.

***DEAN****: Igen.*

**SID**: Megvolt a magad elképzelése, de Istené más volt.

***DEAN****: Istené más volt. Tudod, amikor ott voltam, sok olyan embert láttam ott, akikről nem gondoltam volna, hogy a Mennyben lesznek. De aztán körülnéztem és azt mondtam: „voltak olyanok, akikről meggyőződésem volt, hogy a Mennyben lesznek, még sincsenek itt.” Akkor értettem meg, hogy sok olyan ember, akikről azt gondoltam, hogy ott lesznek, de mégsem voltak ott, olyanok, akik gyülekezet pásztorok és vezetők voltak. De nem voltak ott. És tudod, mikor visszatértem töprengtem ezen: „Uram, miért nem voltak ott azok az emberek, akikről úgy gondoltam, tutira odakerülnek, olyan emberek viszont, akikről meggyőződésem volt, hogy biztosan nem kerülnek a Mennybe, mégis ott voltak. Megértettem, mi is történt egyik saját családtagommal, Barbara nénémmel, aki ott volt. Barbara néném olyan hölgy volt, akiről még ma sem mondtam volna meg neked, hogy a Mennybe kerülhet, ha nem lett volna ez a személyes átélésem. Azt gondoltam ő biztos nem a Mennybe került, hanem a pokolba. Amiatt az életmód miatt, amit élt, amit láttam magam előtt. Az élete utolsó két évében nem voltam körülötte, így nem láttam életének utolsó két évét. Tehát mindent arra alapoztam, amit addig a pontig láttam az életében.*

**SID**: Azt is mondtad, hogy kerested Istennek bizonyos embereit, pásztorokat, akik nem voltak ott. Hogy lehet az, hogy egy lelkipásztor, aki az Evangélium hirdetője, ne lenne ott?

***DEAN****: Ugyanaz a helyzet, amit Barbara néniről mondtam, Sid. Ez a szívben dől el. Minden arról szól, hogy mi van az ember szívében! Isten ismerte Barbara néném szívét. El kellett fogadnia Jézus Krisztust Urának és Megváltójának, a Messiást, mint Úr és Megváltó, mert ez az egyetlen módja annak, hogy valaki bejusson oda. Az Ő megismerése által. Istennek ezek az emberei, férfiak és nők, akikről úgy gondolnánk, hogy ismerik Jézus Krisztus, Ő jól ismeri a szívüket. Őt nem lehet becsapni. Ő pontosan tudja, hogy gondolkodnak, mit gondolnak. Pontosan tudja, miért csinálják, amit csinálnak. Ismeri a mögöttes motivációkat, a szándékokat. A Menny motivációja, minden arról szól ott, hogy az emberek megismerjék Jézus Krisztust, mint Urat és Megváltót ezen a bolygón. Emlékszel, korábban mondtam, ez olyan, mint egy stratégia ott.*

**SID**: Tudom, és ez nagyon lenyűgöz. Dean szó szerint látta, hogy Jézus stratégiát készít arra, hogyan nyerjük meg a lelkeket. Írj le egyet ezekből a stratégiákból.

***DEAN****: Nos, meg kell azt érteni, hogy a stratégia vagy a stratégia ösztönzése tőlünk jön, akik imádkozunk ezen a bolygón. Nem értjük ezt néha, de még maga Jézus Krisztus is ezt mondta, hogy imádkozzunk az aratás Urához, hogy küldjön aratómunkásokat az Ő aratásába. Néha azonban elsiklunk emellett, holott ha ezt mondta Ő, akkor ez a valóság, mivel Isten imáink hatására mozdítani fogja azokat, akik szív szerintiek. Ezek az imák szó szerint felmennek az Atyához, aki megbeszéli ezt Jézussal, Jézus pedig maga köré gyűjt olyanokat, akiket én egységesen lényeknek nevezek. Olyanok, akik teremtményei, némelyek a megváltottak, némelyek pedig angyalok. Ott voltak vele és Ő beszélgetett velük azokról a tervekről, hogy ezen a bolygón hogyan lehetne embereket abba az irányba terelgetni, hogy elfogadhassák Őt Uruknak és Megváltójuknak. Emlékszem, ahogy rájuk nézett, és amikor rájuk nézett, ők szó szerint meghajoltak előtte és le nem vették Róla tekintetüket, majd azonnal elindultak és végezték a feladatukat. Most értettem meg, hogy nem kérdőleg nézett rájuk, hogy vajon milyen stratégiánknak kellene lennie, hanem ők egyöntetűen engedelmeskedtek Neki, és nem mentek vissza hozzá egy másik tervvel. Amire nézett és amit figyelt, az ez a bolygó volt. Látta idelent, hogy ki az, aki megteszi a maga részét abból a nagy tervből, vagy stratégiából, ami erre a bolygóra szólt. Ha példával kellene élnem, talán ami ehhez a legközelebb állt, az Apcsel 9-ben, amikor az Úr szólt Pálnak, aki még akkor Saul volt, hogy várakozzon, majd szólt Anániásnak, hogy menjen el Saulhoz. Anániás viszont először azt mondta az Úrnak, Sid: "Hé, várj egy percet. Tudod, ki ő?” - Sok ember ezen a bolygón, amikor az Úr mondja nekik, hogy tegyenek meg valamit, megtagadják, vagy elutasítják. És Ő akkor azt mondja: „Oké, rájuk nem számíthatok. Találnom kell valaki mást." És megy, és megpróbál találni valaki mást. Erről szól a stratégia.*

**SID**: Tudod, mire emlékeztet ez engem? Kathryn Kuhlman, amikor megosztotta történetét. Ő volt a szolgálata generációjának legnagyobb csodája. Ő osztotta meg azt a történetet, hogy Isten sok férfit választott ki arra a csoda-szolgálatra, de mindnyájan nemet mondtak Istennek. Biztos vagyok benne, hogy nem úgy történt, hogy Isten azt mondta: "Neked akarom adni ezt a csoda-szolgálatot", az ember pedig azt mondta erre:" Hát én ezt nem akarom." Hanem lépésről lépésre történt, mivel Isten vezeti az embert. De mindezek a férfiak cserbenhagyták Istent. Így tehát, Kathryn azt mondta: "Én voltam a hordó alja, DE én igent mondtam!”

***DEAN****: Igen.*

**SID**: Mesélj valamit, amit láttál abból a stratégiából, ahol épp egy világrész kapcsán folyt a stratégiai megbeszélés.

***DEAN****: Nos, tudod, az egyik helyen, amit láttam, láthattad honnan jönnek az imák. Szó szerint láthattad, ahogy az imák jönnek erről a bolygóról a Mennyországba, és szó szerint tudtam, hogy egy bizonyos területről milyen százalékban jönnek az imák. Talán egy a tízből. Egyik helyen egytől tízig érkeztek imák a bolygónkról. Az egyik olyan terület azonban, ahonnan sok imát láttam jönni, az úgynevezett Távol-Keletről, tudod, az ázsiai országokból.*

**SID**: Lehetséges, hogy ezért is van annyi muzulmánnak álmai és látomásai Jézusról?

***DEAN****: Ó igen.*

**SID**: Ez mind része a stratégiának?

***DEAN****: Igen. Ez mind része a stratégiának. Az imák miatt tudta elérni azokat a földrészeket az Úr, melyek erről a területről származtak. Láttam, ahogy ránéz ezekre a lényekre, akik között ott volt Péter és Jakab. Ránéztek a csoportjukra, és szó szerint több angyalt hívtak, akik otthagyták saját csoportjukat, és azonnal a bolygónk azon részére tartottak, amiért imádkoztak*.

**SID**: Mesélj az imádatról.

***DEAN****: Ó, az imádat. Tudod, annyi sok van ebből. Minden, aki és ami ott, az imádja az Urat. Meg kell értenünk, mi az igazi imádat: ez az Atya akaratának cselekvése. Bármikor, amikor az Atya akaratát cselekszed, imádod Őt. Amikor ott voltam, volt egy olyan idő, amikor imádat folyt Isten trónja előtt, és Isten minden teremtménye szó szerint imádságokat, vagy dicséreteket küldtek az Atyának oly módon, mintha csak ők lennének ott egyedül. Nem olyan volt, mint egy dicsőítő csoport. Olyan volt, mintha én is egyedül dicsérném az Urat, és te is, egyénileg, még sem ütközött egymással, hanem harmóniában volt.*

**SID**: Mi volt a legnagyobb hatással rád, ami történt veled a Mennyben?

***DEAN****: A legnagyobb hatással az volt rám, amikor megláttam azt, mekkora szeretetettel szeret bennünket az Atya. Ez alatt a dicsőítő idő alatt szó szerint láttam, amint visszaénekel minden teremtményének. Itt a földön is, amikor dicsérjük Őt, énekelünk Neki és dicsőséget adunk Neki, Ő szó szerint visszaénekel nekünk. Amikor azt mondjuk: "Isten dicsősége itt van", olyankor érezzük azt, hogy Ő énekel nekünk. Ez az, amit ilyenkor tapasztalunk. Ez megváltoztatott engem, mert megértettem, hogy igazán mennyire szeret bennünket az Atya. Tudod, a Biblia azt mondja: "Isten úgy szerette a világot, hogy egyszülött Fiát adta…”- igen! Ez valóság! Ő ennyire nagyon szeret bennünket!*

**SID**: Oké. Itt vannak mindazok az orvosi jelentések, melyek bizonyítják mi mindenből gyógyultál meg. A feleséged azt mondta, a kórházban úgy hívnak téged: „csodaember.” 29 különböző betegségből gyógyultál meg. Amikor visszatértél, ki volt az első ember, aki látott téged és mi volt a reakciója?

***DEAN****: Az első ember, aki látott, egy barátom volt, aki a kórházban dolgozott. A lélegeztető gépeken dolgozott, és ő volt az egyik, aki segített kivenni a számból annak csövét. Anthony Jordannak hívják. Ránéztem, és azt mondtam: "Tudod. Te tudod, hogy láttam Jézust. Nem kell reménykedned, vagy azt kívánnod bárcsak látnám Jézust, mivel tudod, hogy láttam Jézust." Ő egy nagytestű ember, de könnyek patakzottak végig az arcán. Azt mondtam: "Menj és mondd el a gyülekezetednek", mert lelkipásztora is volt egy gyülekezetnek. Azt mondtam: "Menj és mondd el a feleségednek, Monique-nak. Mondd el az embereknek, hogy nem kell ebben reménykednünk, hanem valóság, hogy Jézus létezik és Ő él!"*

**SID**: Szeresd a családodat. Szeresd Istent. Nem szeretheted Istent, ha a bűn elválaszt téged Istentől. Az egyetlen útja annak, hogy megszabadulj bűneidtől, hogy elhiszed, hogy Jézus helyetted halt meg, mivel szeret téged! A TE bűneidért halt meg! Ez a pillanat Istentől lett kirendelve számodra, hogy kiigazítsd útjaidat és megbékülj Istennel. Tedd Jézust Uraddá. Kérj Tőle bocsánatot bűneidért és kérd, hogy éljen benned MOST!